text: Матей с мач №100 за Тренто утре - Волейбол - Sportal.bg
  Мачът от италианската волейболна Серия А1 утре между световния и европейски клубен шампион Итас Диатек (Тренто) и Аран Кучине Абруцо (Пинето) ще бъде особено значим за звездата на България и капитан на "жълто-сините" Матей Казийски, който ще изиграе своя мач №100 с фланелката на Тренто.
  Така Казийски влиза в Топ 5 в историята на клуба по изиграни мачове. Повече мачове от българинът имат само сегашното либеро Андреа Бари с 155, Паоло Тофоли (120), Доре Дела Лунга (114), поляка Михал Винярски (106) и бразилеца Андре Хелер (100). Статистиката сочи, че Матей е изиграл 34 мача за БГ Тренто през сезон 2007/2008 година, 49 срещи през 2008/2009 година и 16 от началото на настоящия сезон. Забележителното е, че за 99-те мача до сега Казийски е реализирал общо 1597 точки (№1 в историята на отбора) или средно по над 16 точки на мач.